טרור בארצות הברית

בארצות הברית בוצעו פעולות טרור רבות, למטרות אידאולוגיות שונות. המפורסם שבהם הוא פיגועי 11 בספטמבר.[ממוזער| חברים בארגון ה[קו קלוקס קלאן, קבוצת טרור הדוגלת בעליונות לבנה אשר הוציאה לפועל את רצח פעילי זכויות האזרח במסיסיפי ב-1964]]
ממוזער|300x300 פיקסלים| 2,872 מתקפות הטרור שבוצעו בארצות הברית משנת 1970 ועד 2017. מתקפות הטרור שבוצעו בין השנים 2001–2017 מסומנות בכתום, מתקפות הטרור שבוצעו בין השנים 1970–2000 מסומנות בירוק.
ממוזער| כמות הקורבנות במתקפות הטרור בארצות הברית משנת 1970 עד 2017

## היסטוריה

### מלחמת האזרחים
אירועי הטרור הראשונים בארצות הברית החלו במהלך מלחמת האזרחים. אמריקנים שתמכו בקונפדרציה ואמריקנים שתמכו באיחוד במיזורי ובקנזס ביצעו בפשיטות בהן חצו את הגבול וביצעו מעשי אלימות נגד אזרחים וחיילים, גנבו סחורות ושרפו חוות. אחד האירועים המפורסמים בתקופה ההיא הוא טבח לורנס, שבו קבוצת אמריקנים תומכי הקונפדרציה בראשות וויליאם קוואנטריל פשטו על העיר לורנס ורצחו כ-190 אזרחים משום שתושבי העיר התנגדו לעבדות. פעולות טרור נוספות שהתרחשו במהלך המלחמה כללו את פרשת צ'ספיק בשנת 1863 ואת פשיטת סנט אלבנס  בשנת 1864.

#### לאחר מלחמת האזרחים
לאחר המלחמה, המשיכו אישים בודדים או קבוצות מאורגנות הדוגלות בעליונות לבנה לבצע פעולות טרור מבית רבות נגד האוכלוסייה האפרו-אמריקנית בארצות הברית. פעולות שכללו מעשי לינץ', פשעי שנאה, ירי, הפצצות ומעשי אלימות אחרים. פעולות אלו התרחשו ברובם המכריע במדינות דרום ארצות הברית, והם כללו גם מעשי אלימות שבוצעו על ידי ארגון הטרור הגזעני קו קלוקס קלאן (KKK). תקריות הטרור של האנשים שדוגלים בעליונות לבנה כללו בין היתר את הטבח בטולסה ב-1921, את הטבח ברוזווד ב-1923 ואת המהומות הגזעיות בווילמינגטון ב-1898.

## חלוקה אידאולוגית
בדו"ח ממשל משנת 2017 עלה שמתוך 85 מתקפות הטרור הקטלניות שהתרחשו מאז ה-11 בספטמבר 2001, המתקפות שבוצעו על ידי אנשים הדוגלים בעליונות לבנה היו אחראיות ל-73% מכלל מתקפות הטרור בארצות הברית באותו טווח השנים, בעוד שקיצונים איסלאמיסטיים היו אחראים ל-27% מכלל מתקפות הטרור בארצות הברית באותו טווח השנים. המספר הכולל של מקרי המוות שנגרם על ידי כל אחת מאותן שתי הקבוצות היה פחות או יותר זהה, אם כי כ-41% ממקרי המוות שהיו מיוחסים לנפגעים במתקפות שבוצעו על ידי איסלאמיסטים קיצוניים התרחשו באירוע בודד - פיגוע הירי במועדון הלהט"ב באורלנדו ב-2016, בו נרצחו 49 בני אדם על ידי מתנקש בודד.

בשנת 2018, רוב מעשי הרצח על רקע אידאולוגי בארצות הברית היו מיוחסים לימין הרדיקלי. נכון לשנת 2020 מתקפות טרור שבוצעו על ידי אנשים מהימין הקיצוני בארצות הברית היו רוב מתקפות הטרור שבוצעו שם בסך הכל והם גרמו לרציחתם של יותר אנשים בארצות הברית מאז ה-11 בספטמבר 2001 מאשר מקרי המוות שנגרמו על ידי טרוריסטים איסלאמיסטים. המחלקה לביטחון המולדת של ארצות הברית דיווחה באוקטובר 2020 שכיום החשש העיקרי הוא שאנשים הדוגלים בעליונות לבנה יבצעו מתקפות טרור בארצות הברית. מנהל ה-FBI כריסטופר ריי אישר זאת במרץ 2021, וציין כי הלשכה העלתה את האיום לאותה רמה כמו המדינה האסלאמית.

## דוגמאות לסוגים השונים של פיגועי הטרור
### טרור שבוצע ממניעים אנטישמיים
* 12 באוקטובר 1958: קבוצה הדוגלת בעליונות לבנה פוצצה בית כנסת באטלנטה אשר במדינת ג'ורג'יה. לא היו נפגעים.
* 9-11 במרץ 1977: **[[מתקפת הטרור של התנועה החנפית בוושינגטון די. סי. (1977)|מתקפת הטרור של התנועה החנפית בוושינגטון די. סי.]]**: חוליה בת 12 חמושים מארגון טרור מוסלמי-חנפי השתלטה על שלושה מבנים בוושינגטון די. סי. שבארצות הברית, לקחה 149 בני ערובה יהודים והרגה שני אנשים. לאחר משא ומתן ארוך, החמושים נכנעו ובני הערובה שוחררו.
* 18 ביוני 1984: שדרן הרדיו היהודי אלן ברג נורה למוות בפתח ביתו בגבעת בעיר דנבר שבמדינת קולורדו על ידי חברי קבוצה נאו-נאצית בשם "המסדר".
* 10 באוגוסט 1999: **[[היריות במרכז הקהילה היהודית בלוס אנג'לס]]**: איש תנועת העליונות הלבנה נכנס ללובי של המרכז הקהילתי היהודי בגרנדה הילס שבלוס אנג'לס וירה 70 כדורים לתוך המתחם. בירי נפצעו חמישה בני אדם: שלושה ילדים, מדריכה ועובדת במשרד. זמן קצר לאחר מכן, הוא רצח דוור. המפגע נמלט מהמדינה, ולבסוף הסגיר את עצמו לרשויות.
* 10 ביוני 2009: **[[פיגוע הירי במוזיאון השואה בוושינגטון די. סי. (2009)|פיגוע הירי במוזיאון השואה בוושינגטון די. סי.]]**: ג'יימס וונקר פון ברון בן ה-88 אשר דגל בעליונות לבנה והיה נאו-נאצי, נכנס למוזיאון ארצות הברית לזכר השואה בוושינגטון די.סי והצליח לפצוע באופן אנוש את המאבטח. פון ברון נפצע כאשר יתר שומרי המוזיאון השיבו מייד באש. ב-6 בינואר 2010, בעודו ממתין למשפט, מת פון ברון בנסיבות טבעיות בבית חולים שהיה ממוקם ליד הכלא בו הוחזק. במהלך החקירה התגלה שפון ברון תכנן להתנקש בחייו של היועץ הבכיר בבית הלבן דייוויד אקסלרוד.
* 13 באפריל 2014: שני פיגועי ירי בוצע במרכז קהילה יהודי ובמרכז לגמלאים יהודים הממוקמים באוברלנד פארק שבקנזס. בפיגועי הירי נרצחו 3 בני אדם. המפגע היה פרייז'ר גלן מילר ג'וניור בן ה-73. רשויות אכיפת החוק קבעו בהמשך שהפיגוע בוצע ממניעים אנטישמיים.
* 10 בינואר 2018: **[[רצח בלייז ברנסטין]]**: סטודנט יהודי הומוסקסואל בן 19 שלמד באוניברסיטת פנסילבניה נרצח על ידי חברו לכיתה לשעבר שהיה חבר בארגון הטרור הנאו-נאצי יחידת אטומוואפן.
* 27 באוקטובר 2018: **[[הטבח בבית הכנסת בפיטסבורג]]**:רוברט גרגורי באוורס בן ה-46 ביצע פיגוע ירי בבית הכנסת "קהילת עץ חיים – אור לשמחה" הקונסרבטיבי בעיר פיטסבורגשבפנסילבניה, בעיצומה של תפילת שחרית של שבת שכללה גם טקס הענקת שם לתינוקת שנולדה. 11 בני אדם נרצחו באירוע ושישה נפצעו.
* 27 באפריל 2019: **[[פיגוע הירי בבית הכנסת בפאוויי]]**: סטודנט לסיעוד בן 19בשם ג'ון ארנסט ביצע פיגוע ירי ב"בית הכנסת בית חב"ד" בעיר פאוויי שבקליפורניה. בפיגוע נרצחה אישה אחת ושלושה נפצעו. ארנסט ציין שקיבל השראה מברנטון טראנט האחראי לטבח בכרייסטצ'רץ' בניו זילנד שהתרחש כחודש לפני הפיגוע, ומרוברט באוורס, שביצע את טבח בבית הכנסת בפיטסבורג בדיוק חצי שנה לפני הפיגוע.

### טרור שבוצע על ידי השמאל הרדיקלי
[שמאל|ממוזער|200px|[רצח ויליאם מקינלי: האנרכיסט ליאון צ'ולגוש יורה בנשיא ארצות הברית ויליאם מקינלי בבאפלו, ניו יורק. מקינלי מת מפצעיו אחרי 8 ימים. קטע מאיור של ט. דארט ווקר.]]
* 6 בספטמבר 1901- **[[רצח ויליאם מקינלי]]**: הנשיא האמריקני ויליאם מקינלי נרצח בעיר באפלו שבמדינת ניו יורק על ידי האנרכיסט האמריקני ליאון צ'ולגוש.
* 1 באוקטובר 1910: **[[הפצצת בבניין הלוס אנג'לס טיימס]]** : הפיצוץ של בניין הלוס אנג'לס טיימס בלוס אנג'לס גורם למותם של 21 עובדים. הפיגוע בוצע בעקבות ההתנגדות של מערכת העיתון לכך שעובדיו יתאגדו.
* 24 בנובמבר 1917: מטען חבלה מתפוצץ בתחנת משטרה במילווקי. באירוע נהרגו תשעה שוטרים ואזרח.
* 16 בספטמבר 1920: **[[הפיגוע בוול סטריט]]**: מטען חבלה מתפוצץ בוול סטריט וגורם למותם של 40 בני אדם ולפציעתם של 143 אנשים.
* 1969–1977: אנשי ארגון השמאל הרדיקלי מחתרת מזג האוויר ביצעו עשרות הפצצות ופעילויות טרור אחרות במהלך תקופה זו.
* 1969: סם מלוויל הפעיל מטעני חבלה בשמונה בנייני משרדים ממשלתיים ומסחריים בניו יורק וגרם למותם של 20 בני אדם. מלוויל ציין שהמניע להפצצות היה התנגדותו למלחמת וייטנאם ולאימפריאליזם של ארצות הברית.
* 18 בספטמבר 1969: הבניין הפדרלי בניו יורק הופצץ על ידי פעילת השמאל הרדיקלית ג'יין אלפרט.
* 7 באוקטובר 1969: הקומה החמישית של מרכז הגיוס של הכוחות המזוינים בניו יורק נהרסה על ידי פיצוץ המיוחס לפעילת השמאל הרדיקלית ג'יין אלפרט.
* 12 בנובמבר 1969: מטען פוצץ בבניין בית המשפט הפלילי במנהטן בניו יורק. ג'יין אלפרט, סם מלוויל ועוד 3 אנשי שמאל רדיקלי מיליטנטיים נעצרו שעות לאחר מכן.
* 1971–1975: חזית השחרור העולמית החדשה הייתה קבוצת שמאל רדיקלית באזור סן פרנסיסקו בשנות ה-70 שביצעה הפצצות מרובות באזור המפרץ לאורך תקופה של 3 שנים. הם טוענים לכמעט 50 הפצצות מוצלחות. פוצץ פצצה בקפיטול של ארצות הברית כדי למחות על הפלישה האמריקנית ללאוס.
* 2–4 בינואר 1973: פצצה התפוצצה במרכז גיוס של צי ארצות הברית בפורטלנד, אורגון ויומיים לאחר מכן פצצה התפוצצה במרכז גיוס של הצבא האמריקני בפורטלנד על ידי קבוצה של פעילים אנטי-מלחמתיים.
* 13 ביוני 1974: הקומה ה-29 של בגורד השחקים "Gulf Tower" אשר בפיטסבורג, פנסילבניה, הופצצה באמצעות דינמיט בשעה 9:41. קבוצת השמאל הרדיקלי מחתרת מזג האוויר לקחה אחריות על ביצוע הפיגוע.
* 26 בינואר 1980: הבית והמכוניתו של העיתונאי האנטי-קומוניסטי הווייטנאמי נגוין ת'אן הואנג הופצצו בזמן שהואנג ומשפחתו היו בארלינגטון. לפני המתקפה הואנג קיבל מכתבים בהם הוא התבקש להפסיק לפרסם תעמולה אנטי-קומוניסטית. לאחר התקרית נשלחו להואנג שני מכתבים בהם קבוצה בשם "Action Squad" לקחה אחריות על הפיגוע.
* 7 בנובמבר 1983: **[[הפצצת הסנאט האמריקני (1983)|הפצצת הסנאט האמריקני]]** : ארגון מיליטנטי מהשמאל הרדיקלי בארצות הברית הפציץ את הקפיטול של ארצות הברית בתגובה לפלישה הצבאית האמריקנית לאי גרנדה.
* 14 ביוני 2017: **[[ההתקפה על חברי הקונגרס בווירג'יניה 2017|ההתקפה על חברי הקונגרס בווירג'יניה]]**: ג'יימס תומאס הודג'קינסון, אשר היה מוטרד במיוחד מכך שדונלד טראמפ נבחר להיות נשיא ארצות הברית ב-2016, פתח באש לעבר מספר חברי הקונגרס של ארצות הברית מהמפלגה הרפובליקנית, שערכו אימון בייסבול בעיר אלכסנדריה שבמדינת וירג'יניה לקראת משחק הבייסבול של הקונגרס שהיה מתוכנן להיערך למחרת. הודג'קינסון נורה למוות על ידי שוטרים שהגיעו למקום תוך דקות ספורות מהירי.

### טרור שבוצע על ידי הימין הרדיקלי
[שמאל|ממוזער|200px|[הפיגוע באוקלהומה סיטי, 19 באפריל 1995]]
* 21 באוגוסט 1863: **[[טבח לורנס]]**: במהלך מלחמת האזרחים האמריקנית בוצעה פשיטה של כוח הגרילה "הפושטים של קוואנטריל" על העיר לורנס במדינת קנזס שבארצות הברית. במהלך הפשיטה הועלו באש חלק מבתי העיר ונרצחו כ-190 אזרחים. העיר נודעה כתומכת של מדינות האיחוד ואילו הפושטים של קוואנטריל היו מתומכי מדינות הקונפדרציה.
* 19 באפריל 1995: **[[הפיגוע באוקלהומה סיטי]]**: פיצוץ של משאית תופת הרס את הבניין הפדרלי על שם אלפרד פ. מורה אשר במרכז העיר אוקלהומה סיטי שבמדינת אוקלהומה וגרם למותם של 168 בני אדם. הפיגוע תוכנן ובוצע על ידי שני הפעילים האנטי ממסדיים טימותי מקווי וטרי ניקולס. זאת הייתה מתקפת הטרור הקטלנית ביותר על אדמת ארצות הברית עד לפיגועי 11 בספטמבר.
* 27 ביולי 1996: **[[הפיגוע בפארק האולימפי סנטניאל]]**: מטעני צינור מפוצצים בפארק האולימפי סנטניאל שבעיר אטלנטה אשר אירע במהלך אולימפיאדת אטלנטה. בפיגוע נרצח אדם אחד באופן ישיר ו-111 נפצעו. אדם אחר מת לאחר מכן מהתקף לב. בהצהרה שפורסמה על ידי המפגע ב-2005 הוא ציין שהמניע לפיגוע היה למחות על הפלות ועל התנועה האולימפית "הסוציאליסטית העולמית".
* 27 ביולי 2008: **[[פיגוע הירי בכנסייה האוניברסליסטית בנוקסוויל]]** : נהג משאית מובטל מטנסי בשם ג'ים דייוויד אדקיסון מבצע פיגוע ירי המוני עם רובה ציד בכנסייה האוניברסליסטית בנוקסוויל. אדקיסון נכנס למבנה במהלך תפילת יום ראשון, בעת הילדי הקייטנה הציגו קטע מהמחזמר "אנני" וירה בנוכחים. בפיגוע נרצחו שני אנשים ונפצעו שישה אחרים לפני שאדקיסון נעצר על ידי חברי הכנסייה. אדקיסון הצהיר בחקירת המשטרה לאחר הפיגוע ובמניפסט שכתב שהוא רצה לרצוח דמוקרטים, ליברלים, אפרו-אמריקאים והומוסקסואלים.
* 22 באוקטובר–1 בנובמבר 2018: **[[ניסיונות הפיגועים באמצעות משלוח חבילות נפץ בשירות הדואר האמריקני (2018)]]** : לפחות 12 חבילות שהכילו מטעני צינור נשלחו בדואר למספר מבקרים בולטים של נשיא ארצות הברית דאז דונלד טראמפ, כולל פוליטיקאים שונים מהמפלגה הדמוקרטית (הילרי קלינטון, ברק אובמה, ג'ו ביידן, אריק הולדר, דבי וסרמן שולץ, מקסין ווטרס, וקורי בוקר), השחקן רוברט דה נירו, המיליארדר ג'ורג' סורוס, מנהל ה-CIA לשעבר ג'ון ברנן, וראש המודיעין הלאומי לשעבר ג'יימס קלאפר. אף אחת ממעטפות הנפץ לא התפוצצה מחוץ לסביבה מבוקרת. ב-26 באוקטובר נעצר תושב פלורידה סיזר אלטירי סאיוק ג'וניור אשר הודה במשלוח של מעטפות הנפץ ונידון ל-20 שנות מאסר.

### טרור שבוצע נגד מבצעי הפלות
* 10 במרץ 1993: **[[הרצח של דייוויד גאן]]** : הרופא האמריקאי ד"ר דייוויד גאן נורה למוות על ידי מייקל פרדריק גריפין בעיר פנסקולה שבמדינת פלורידה. זה היה המקרה המתועד הראשון בהיסטוריה של ארצות הברית בו כוונתו המוצהרת של המפגע הייתה לרצוח רופא שמבצע הפלות.
* 29 ביולי 1994: הרופא האמריקאי ג'ון בריטון  נרצח בעיר פנסקולה שבמדינת פלורידה על ידי הכומר פול ג'נינגס היל.
* 1996–1998: אריק רודולף  אשר ביצע את הפיגוע בפארק האולימפי סנטניאל במהלך אולימפיאדת אטלנטה, וכמו גם בבר להט"ב ובמרפאות לביצוע הפלות, פרסם הצהרה ב-2005 בה הוא ציין שאחד מהמניעים העיקריים לפיגועים שביצע הייתה ההתנגדות החריפה שלו לביצוע הפלות.
* 1996: הרופא האמריקאי ד"ר קלווין ג'קסון, תושב ניו אורלינס שבמדינת לואיזיאנה, נדקר 15 פעמים על ידי דונלד קופר משום שביצע הפלות.
* 1998: ג'יימס קופ  רצח את הרופא האמריקאי בארנט סלפיאן מהעיר אמהרסט שבניו יורק משום שהוא ביצע הפלות. קופ היה מזוהה עם הקבוצה המיליטנטית "כבשי ישו"  שהתנגדה לביצוע הפלות.
* 2006: דייוויד מקמנמי מהעיר רוצ'סטר הילס אשר במדינת מישיגן הסיע את מכוניתו לתוך מרכז הטיפול בנשים אדגרטון בעיר דבנפורט שבמדינת איווה. לאחר מכן הוא פיזר בנזין ברחבי הלובי של הבניין והצית את המבנה באש. מקמנמי ביצע את המעשים הללו משום שסבר שמבוצעים במבנה הפלות, למרות שבפועל לא בוצעו במבנה הפלות.
* 31 במאי 2009: הרופא האמריקאי ג'ורג' טילר  נרצח על ידי סקוט רודר בעיר וויצ'יטה שבמדינת קנזס משום שהוא ביצע הפלות.
* 27 בנובמבר 2015: **[[פיגוע הירי במרכז של הורות מתוכננת בקולורדו ספרינגס]]** : בפיגוע ירי שבוצע במרכז של הארגון הורות מתוכננת בעיר קולורדו ספרינגס רוברט לואיס דייר רצח שוטר ושני אזרחים וגרם לפציעתם של 9 אנשים נוספים. בדיונים שנערכו במשפטו בהמשך דייר הצהיר על עצמו כ"לוחם למען תינוקות".

### טרור שבוצע על ידי לאומנים פורטו-ריקנים
* 1 במרץ 1954: **[[הירי בבית הנבחרים של ארצות הברית (1954)|הירי בבית הנבחרים של ארצות הברית]]**: ארבעה לאומנים פוארטוריקנים מתנועת העצמאות לאי פתחו באש מאקדחים מיציע האורחים של אולם בית הנבחרים בגבעת הקפיטול שבוושינגטון די. סי.. חמישה מחברי הבית נפצעו מהיריות, אחד מהם קשה.
* 24 בינואר 1975: הארגון הלאומני הפורטו-ריקני FALN פוצץ את טברנת פרנסס  בניו יורק. בפיגוע נרצחו ארבעה אנשים ונפצעו 50 נוספים.
* 3 באוגוסט 1977: ארגון FALN פוצץ את הקומה ה-21 בשל גורד שחקים בניו יורק בו נמצא משרד של מחלקת האבטחה של מחלקת ההגנה של ארצות הברית, וכמו גם את הבניין שהיה בבעלות התאגיד האמריקאי מוביל. כתוצאה מהפיצוצים נהרג אדם אחד. בנוסף, הארגון הזהיר על כך שפצצות הוטמנו ב-13 בניינים נוספים, כולל בניין האמפייר סטייט ומרכז הסחר העולמי, ובעקבות כך פונו מאותם המבנים בסביבות מאה אלף אנשים. חמישה ימים לאחר מכן נמצאה פצצה המיוחסת לקבוצה בבניין של חברת אמריקן אקספרס.
* 3 במאי 1979: ארגון FALN פוצץ פצצה מחוץ לתיאטרון שוברט  בשיקגו אשר גרם לפציעתם של חמישה אנשים.
* 16 במאי 1981: ארגון הלאומני הפורטו ריקני "צבא ההתנגדות של פוארטו ריקו" פוצץ פצצה בחדר השירותים של מסוף פאן אם בנמל התעופה הבין-לאומי ג'ון פ. קנדי בניו יורק.
* 31 בדצמבר 1982: ארגון FALN פוצץ פצצות מחוץ למטה ה-FBI במנהטן ובבית משפט בברוקלין. שלושה שוטרים שהיו במקום וניסו לנטרל פצצה נפצעו ואחד מהם הפך עיוור בעקבות הפיצוץ.

### טרור שבוצע על ידי אנשים הדוגלים בעליונות לבנה
[300px|ממוזער|שמאל|בניינים בוערים בטולסה במהלך [הטבח בטולסה, 1921]]
* 1 ביוני 1921: **[[הטבח בטולסה]]**: במהומות שפרצו בעיר טולסה שבמדינת אוקלהומה, על רקע מתח בין לבנים ושחורים ואפליית שחורים, נרצחו כ-300 איש, רובם שחורים, וכ-800 אחרים נפצעו. כמו כן במהלך האירוע נפגעו מעל לאלף מבנים. המהומות נחשבות לאחת התקריות החמורות ביותר של אלימות גזעית בהיסטוריה של ארצות הברית.
* 1951: גל התקפות טרור מבוצע נגד האוכלוסייה השחורה במדינת פלורידה במסגרתו אנשים שחורים רבים הוכו למוות, היו לפחות 11 מקרים בהם פוצץ דינמיט בריכוזי האוכלוסייה של האוכלוסייה השחורה, וכמו כן היו גם פיצוצים של דינמיט בבתי כנסת ובבית ספר יהודי במיאמי.
* 1988: פרייזר גלן מילר ג'וניור , אשר ייסד את התנועה הנאו-נאצית מפלגת הפטריוטים הלבנים בתחילת שנות ה-80, ניסה להתנקש בחייו של מוריס דייס, התובע הראשי של ארגון המרכז המשפטי לדרום העני.
* 17 בינואר 2011: קווין וויליאם הארפם ניסה לגרום לפיצוץ במצעד של יום מרטין לותר קינג שנערך בעיר ספוקיין שבמדינת וושינגטון.
* 5 באוגוסט 2012: **[[פיגוע הירי במקדש הסיקי בוויסקונסין]]**: ווייד מייקל פייג' רצח שישה אנשים במקדש סיקי בעיר אוק קריק שבמדינת ויסקונסין לפני שנהרג על ידי השוטרים שהגיעו למקום. בחקירת המשטרה שבוצעה לאחר הפיגוע התגלה שפייג' היה חבר בארגון נאו-נאצי הדוגל בעליונות לבנה. המשטרה קבעה שגזענות ושנאה אתנית היו הגורמים העיקריים לביצוע הפיגוע.
* 13 באפריל 2014: **[[פיגוע הירי במרכז הקהילה היהודית באוברלנד פארק]]** : הנאו-נאצי פרייזר גלן מילר ג'וניור רצח שלושה אנשים במרכז הקהילה היהודית אשר בעיר אוברלנד פארק שבמדינת קנזס.
* 17 ביוני 2015: **[[פיגוע הירי בצ'ארלסטון (2015)|פיגוע הירי בצ'ארלסטון]]**: דילן רוף בן ה-21 ביצע ירי המוני בכנסייה האפריקנית מתודיסטית אפיסקופלית עמנואל אשר במרכז העיר צ'ארלסטון שבמדינת קרוליינה הדרומית. זוהי אחת מהכנסיות הוותיקות ביותר של האוכלוסייה השחורה בארצות הברית אשר הייתה פעילה זמן רב סביב נושא זכויות האזרח. 9 בני אדם נרצחו בפיגוע, כולל הכומר הבכיר קלמנטה פינקני שהיה גם סנאטור.
* 20 במרץ 2017: ג'יימס האריס ג'קסון בן ה-28, אשר היה חייל במלחמת אפגניסטן, נסע במיוחד לעיר ניו יורק מבולטימור במטרה לרצוח שם גברים שחורים. שלושה ימים לאחר שהגיע לעיר ניו יורק, ג'קסון דקר למוות את הגבר השחור טימותי קאוגמן באמצעות חרב. לאחר המעשה ג'קסון הסגיר את עצמו לרשויות.
* 12 באוגוסט 2017: **[[פיגוע הדריסה בשארלוטסוויל (2017)|פיגוע הדריסה בשארלוטסוויל]]** : ג'יימס אלכס פילדס ג'וניור בן ה-20, אשר השתייך לארגון הנאו-נאצי "Vanguard America" נסע במכוניתו באופן מכוון לתוך קהל של אנשים שהפגינו נגד עצרת איחוד הימין האמריקאי בשארלוטסוויל. בפיגוע הדריסה נרצחה אישה אחת ונפצעו 35 אנשים אחרים. במשפטו הודה פילדס ב-29 מתוך 30 האישומים בפשעי שנאה על מנת להימנע מעונש מוות.
* 3 באוגוסט 2019: **[[פיגוע הירי באל פאסו]]**: פטריק ווד קרוזיוס בן ה-21 ביצע פיגוע ירי בסניף וולמארט בעיר אל פאסו שבמדינת טקסס. קרוזיוס רצח 22 בני אדם ופצע 24 אחרים. לפני מסע ההרג פרסם קרוזיוס באינטרנט מניפסט בו ציין כי החליט לבצע את פיגוע הירי במחאה כנגד ההגירה של היספנים לארצות הברית, אותה הגדיר במונח "פלישה" והתייחס לתאורית הקשר על רצח עם של האדם הלבן.
* 14 במאי 2022: **[[הירי בבאפלו (2022)|פיגוע הירי בבאפלו]]**: פייטון ס. ג'נדרון בן ה-18 מבצע פיגוע ירי בעיר באפלו. ג'נדרון רצח 10 בני אדם ופצע 3 אחרים. 11 מתוך 13 הקורבנות שנורו היו שחורים בעוד שניים אחרים היו לבנים. היורה הרכיב מצלמת גוף על ראשו ושידר בשידור חי את מסע הירי בפלטפורמת "Twitch".

### טרור שבוצע על ידי פונדמנטליסטים איסלאמיים
[260px|ממוזער|אזור הפיגוע של [הפיגוע במרתון בוסטון, שניות לאחר הפיצוץ הראשון]]
* **[[פיגועי 11 בספטמבר|פיגועי 11 בספטמבר 2001]]**:
** (העיר ניו יורק): חוטפים מטיסים שני מטוסים מלאים בנוסעים לתוך מגדלי התאומים בניו יורק. הפגיעה במגדלים גרמה בתחילה למותם של מאות אנשים ובסופו גרמה למותם של 2,606 כאשר המגדלים קרסו. מעל ל-6,000 בני אדם נפצעו במתקפה.
** (מחוז ארלינגטון, וירג'יניה): בסביבות 200 בני אדם נהרגו כאשר מטוס נוסעים נוסף מלא בנוסעים נחטף והוטס אל תוך הפנטגון.
** (מחוז סומרסט, פנסילבניה): ארבעים נוסעים נהרגו לאחר שניסו להשתלט על החוטפים במטוס שנחטף והוטס כנראה אל עבר בניין הקפיטול של ארצות הברית או לעבר הבית הלבן.
* 5 בנובמבר 2009: **[[פיגוע הירי בפורט הוד]]** - פסיכיאטר מוסלמי יורה למוות ב-13 חיילים אמריקנים לא חמושים בבסיס הצבאי האמריקני פורט הוד שבמדינת טקסס תוך שהוא צועק אללה אכבר.
* 15 באפריל 2013: **[[הפיגוע במרתון בוסטון]]** (בוסטון, מסצ'וסטס): שני מחבלים מוסלמים ממוצא צ'צ'ני מפוצצים שתי פצצות במרתון בוסטון בפיגוע נהרגו 3 אנשים ונפצעו 264.
* 16 ביולי 2015: **[[פיגוע הירי בצ'טנוגה]]**  (צ'טנוגה, טנסי): מוסלמי מבצע פיגוע ירי המוני במרכז גיוס ובמרכז של חיל הים. באירוע נרצחו חמישה חיילים אמריקנים.
* 2 בדצמבר 2015: **[[פיגוע הירי בסן ברנרדינו (2015)|פיגוע הירי בסן ברנרדינו]]** (סן ברנרדינו, קליפורניה): מוסלמי יליד ארצות הברית ואשתו מבצעים פיגוע ירי המוני במסיבת חג המולד במרכז הקהילתי "אינלנד" בסן ברנרדינו, קליפורניה. באירוע נרצחו 14 אנשים.
* 12 ביוני 2016: **[[פיגוע הירי במועדון הלהט"ב באורלנדו]]** (אורלנדו, פלורידה): עומר סדיק מאטין, מוסלמי ממוצא אפגני יליד ניו יורק, מבצע ירי המוני במועדון הלילה פולס. באירוע נרצחו 49 בני אדם ונפצעו 58 אנשים נוספים. זה היה פיגוע הירי הקטלני ביותר בהיסטוריה של ארצות הברית עד הטבח בסטריפ של לאס וגאס ב-2017.
* 28 בנובמבר 2016: **[[הפיגוע באוניברסיטת המדינה של אוהיו]]**  (קולומבוס, אוהיו): הסטודנט הסומלי עבדול ארטן, שהגיע לארצות הברית כפליט, נסע במכונית באופן מכוון אל תוך קבוצת הולכי רגל בקמפוס של אוניברסיטת המדינה של אוהיו ולאחר מכן החל לדקור את העוברים ושבים באמצעות סכין קצבים. באירוע נפצעו 11 תלמידים ואנשי סגל.
* 31 באוקטובר 2017: **[[פיגוע הדריסה בניו יורק (2017)|פיגוע הדריסה בניו יורק]]** (העיר ניו יורק) - המהגר המוסלמי סייפולו סייפוב, שהיגר לארצות הברית מאוזבקיסטן, שכר טנדר בהום דיפו ובאמצעותו דרס במכוון רוכבי אופניים והולכי רגל בנתיב אופניים. הוא התנגש בהמשך באוטובוס תלמידים. בפיגוע נרצחו 8 בני אדם ונפצעו 11.
* 6 בדצמבר 2019: **[[פיגוע הירי בבסיס הצי בפנסקולה]]**  (פנסקולה, פלורידה) - מוחמד סעיד אלשמראני, שהיה חייל בחיל האוויר המלכותי הסעודי, ירה למוות ב-3 אנשים ופצע 8 נוספים לפני שנורה למוות. ב-2020 משרד המשפטים סיווג רשמית את התקרית כפעולת טרור אשר בוצעה ממניע של "אידאולוגיה ג'יהאדיסטית".

### טרור שבוצע על ידי מחבלים פלסטיניים או ממניעים אנטי-ישראליים
* 5 ביוני 1968: **[[רצח רוברט קנדי]]**: סירחאן סירחאן, פלסטיני בעל אזרחות ירדנית, רצח את המועמד הדמוקרטי לנשיאות רוברט קנדי במלון אמבסדור בלוס אנג'לס שבמדינת קליפורניה משום שקנדי הביע את תמיכתו בישראל.
* 4 במרץ 1973: **[[ניסיון ההתנקשות בגולדה מאיר]]**: בעת ביקורה של מאיר בארצות הברית, ארגון ספטמבר השחור ניסה לפוצץ מכוניות תופת שהוצבו בסמוך למוקדים ישראלים בעיר ניו יורק בהם עברה מאיר במהלך הביקור. ניסיון ההתנקשות בוצע כנקמה על מבצע זעם האל שבו חוסלו אנשי הארגון. המכוניות לא התפוצצו בשל כשל טכני במטעני החבלה שהוטמנו בהן.
* 1 ביוני 1973: ג'ו אלון, נספח חיל האוויר הישראלי בוושינגטון די.סי., נורה למוות בפתח ביתו שבמרילנד. מעשה הרצח לא פוענח מעולם. על פי מסמך חסוי של ה-FBI שנחשף בשנת 2007 עולה כי לדברי מקור פלסטיני בוצע הרצח בידי ארגון ספטמבר השחור.
* 26 בפברואר 1993: **[[הפיגוע במגדלי התאומים (1993)|הפיגוע במגדלי התאומים ב-1993]]**: הניסיון הראשון למוטט את מגדלי התאומים כאשר חבורה אסלאמית קיצונית שבראשה עמד הטרוריסט רמזי יוּסֶף פיצצה משאית בחניון התת-קרקעי של מרכז הסחר העולמי בניו יורק בניסיון למוטט את מגדלי התאומים. בפיגוע נהרגו 6 אנשים, ו-1,042 נפצעו. על פי עדות אחד השותפים לפיגוע, הפיגוע נועד לפגוע בעיקר ביהודים, והמפגעים בחנו באותה העת גם את האפשרות לבצע פיגוע בשכונות יהודיות כמו ויליאמסבורג. יוּסֶף מצא אחר כך מחסה אצל בן לאדן.
* 1 במרץ 1994: **[[פיגוע הירי בגשר ברוקלין]]**: מחבל מוסלמי מבצע פיגוע ירי בטנדר מלא בתלמידי בית ספר יהודים שנסע בגשר ברוקלין כנקמה על טבח מערת המכפלה.
* 23 בפברואר 1997: המורה הפלסטיני עלי חסן אבו כמאל מבצע פיגוע ירי בקומת התצפית של בניין האמפייר סטייט. באירוע נרצח אדם אחד ושישה אנשים נפצעו. בתו חשפה שנים לאחר מכן שהיה מדובר במתקפה מתוכננת מראש שבוצעה כנקמה על תמיכתה של ארצות הברית בישראל.
* 5 בינואר 2002: **[[התרסקות מטוס הססנה בטמפה]]** : צ'ארלי בישופ גנב מטוס ססנה 172 והתרסק לתוך מגדל בנק אוף אמריקה במרכז טמפה שבמדינת פלורידה. בישופ היה ההרוג היחיד ואף אדם אחר לא נפצע באירוע. לאחר התקרית נמצא מכתב אותו בישופ כתב בו הוא ציין כי הוא קיבל את ההשראה לפיגוע מאוסאמה בן לאדן ומפיגועי 11 בספטמבר אותם הוא שיבח כתגובה מוצדקת לפעולות של ארצות הברית נגד הפלסטינים והעיראקים.
* 4 ביולי 2002: **[[הפיגוע בנמל התעופה של לוס אנג'לס]]**: שני אזרחים ישראלים נרצחו וארבעה נוספים נפצעו על ידי מחבל שפתח באש לעבר דלפק אל על בנמל התעופה הבינלאומי של לוס אנג'לס.
* 28 ביולי 2006: **[[פיגוע הירי בבניין הפדרציה היהודית של סיאטל]]** : פקיסטני-אמריקאי, אשר התנצר, השתמש בנערה צעירה כבת ערובה על מנת להיכנס למרכז של הקהילה היהודית בסיאטל ושם הוא פתח בירי לעבר השוהים. באירוע נפצעו חמש נשים, ואישה אחת נרצחה.

## ראו גם
* טרור אקולוגי
* ימין רדיקלי
* טרור אסלאמי
* טרור מיזוגיני
* נרקו-טרור
* נייטיביזם (מדע המדינה)
* אלימות פוליטית
* שנאת זרים
* ירי המוני בארצות הברית

## קישורים חיצוניים

## הערות שוליים

*
קטגוריה:ארצות הברית: פגיעה בזכויות האדם
ארצות הבריצ